# Rime milanesi (Pertusati)/ESEMPI DE LA MADONNA O SIA DESCRIZION IN MENEGHIN D'ON MIRACOL DE LA BEATISSIMA VERGIN CHE SE VENERA NEL SANTUARI DE TUNGRI IN FIANDRA SEGUII L'ANN 1220

../IN OCCASION DEL FAUSTISSEM MATRIMONI DEL SCIUR MARCHESIN GIOVANNIN BELLIN CON LA SCIURA DONNA GIOVANNINA CASTIONA./Invettiva d'on Critegh contra i mee Sonitt. ../Proponiment de Meneghin SONETT ULTEM. IncludiIntestazione 6 ottobre 2024 25% Da definire
Rime milanesi Francesco Pertusati 1817 CC BY-SA 3.0 GFDL Indice:Pertusati - Rime milanesi, Pirotta, 1817.djvu //it.wikisource.org/w/index.php?title=Rime_milanesi_(Pertusati)/ESEMPI_DE_LA_MADONNA_O_SIA_DESCRIZION_IN_MENEGHIN_D%27ON_MIRACOL_DE_LA_BEATISSIMA_VERGIN_CHE_SE_VENERA_NEL_SANTUARI_DE_TUNGRI_IN_FIANDRA_SEGUII_L%27ANN_1220&oldid=- 20241006174947 //it.wikisource.org/w/index.php?title=Rime_milanesi_(Pertusati)/ESEMPI_DE_LA_MADONNA_O_SIA_DESCRIZION_IN_MENEGHIN_D%27ON_MIRACOL_DE_LA_BEATISSIMA_VERGIN_CHE_SE_VENERA_NEL_SANTUARI_DE_TUNGRI_IN_FIANDRA_SEGUII_L%27ANN_1220&oldid=- 20241006174947
[p. 211 Pagina:Pertusati - Rime milanesi, Pirotta, 1817.djvu/217 [p. 213
I.
Bagaj, che si devot de la Madonna, Vegnii chì intorna a mi, mettivv a lough, E figurandev che mi sia la Nonna, Che scrusciada d’inverna arent al fough La ve cuntava on temp di istoriell, Sentii on Esempi che l’è propri bell.
II. L’ann milla dusent vint, se no foo error, In d’on famos Monesteron de Fraa Che gh’eva in Fiandra, come dis l’Autor, Essend mort de veggisia el Padr’Abbaa, Se uninn tucc i Patrassi per elegg On olter Cap che avess de cà el manegg.
III. Chi ten per Tizi, chi vorrav Semproni: Se ballotta, se disputa, e per quant El spantegass zizzania anch el demoni, A sò despecc, l’è saltaa fœura on Sant, E vore o no vorè l’è nominaa Da la pù part Giovann Lademi Abbaa. IV. Tucc fan legria, come l’è de giust, Fan plaves al destin Capitolar, Asca de vun, che in scambi d’avenn gust, El biassa rabbia, el gh’ha el stomegh amar. Costů l’ha nom Don Teodorigh d’Oscì, Omm che gh’ha ona superbia de no dì. V. Sto Fraa indegn, ch’el mirava a comandà, Che l’aveva tentaa de comprà i vos, A forza de promett, de regalà, Dai pù balocch di sò Conreligios, Vedendes traa de scagn, per vendicass, El farà, stee a sentì, d’ogn’erba fass.
VI. L’invidia e l’ambizion, che se dan man Hin dò furi d’inferna scadenaa; E a sti bagass el nost gener uman El ghe dev, no gh’è dubbi, tucci maa Fin dai temp de Cain vegnend abbass " E finchè el mond no l’andarà in sconquass. VII. Invasaa Teodorigh da sti dò Furi ΕΙ par che se ghe intorbera la vista; E el dis intra de lu: Sont minga spuri, Sont pur staa Confessor, Prior, Casista; Oh ingiustizia fratesca! Oh giœugh de ball! E hoo de stà sott a on Fraa Lademi? A on ciall? VIII.. Via, coss’occorr? l’ha già fissaa in del cœur Costa che costa de sbalzà l’Abbaa: E perchè on birbo quell ch’el vœur, el voeur, Per ess Resgio de la Comunitaa, El passa, ohimè de slanz a on fatt de fatt: Me ven fregg a pensagh... a on brutt misfatt.
IX. Chi se abbandona in brasc a ona passion, Bagaj, credimmel pur, nol gh’ha pù pas: Chè i spass la ghe tossèga, e i bon boccon, Nèlastàrequimai,nèmailatas, Finchè di pù brutt vizi nol le cascia Cont ona binda ai cucc, in la mojascia. X. Roccolaa cont on bon sbroff de danee Duu soggettin, diressem, de berlina, Gent che mangiava el pan del Monestee, On camarer e on sguatter de cusina, Quell Giuda el ghe fè part del sò progett: Hin tucc d’accord, e se giurè el secrett. XI. Quand vens la nocc, e andassen a dormi L’Abbaa, i Convers, e quanto mai ghe n’è De Fraa in Convent, Teodorigh d’Oscì Sarraa su in stanza l’è staa quacc, finchè L’ha curaa coi compagn el bon moment De vegni voltra, e el l’ha creduu indorment.
XII. Oh! l’ora brusca de la mezza nocc! Ora de gran misfatt, de gran paur, Chè n’hin pœù minga nò semper pastocc I fatt de tradiment comiss al scur; E ben per soa deslippa el l’ha provaa Lademi, e l’eva in lecc indormentaa, XIII. Ecco el Fraa traditor, scuma d’inferna, Ch’el vens di manigold in compagnia Vers el quart de l’Abbaa con la lanterna Che del bus de la ciav farà la spia; E già l’ha avert de slanz l’appartament Cont on gariboldin: già hin tucc de dent. XIV. Vun l’è dal pè del lecc del bon Resgiô Che el se insognava fors de cantà Messa; Iolterdesciàedelà:maelbonlavô, Pussee crudel che nè ona leonessa, L’è el prim che in att de sbranall viv... ohimè! El tenta de strozzall dò vault e trè.
XV. Quell sant’omm al sentiss a mancà el fiaa Al dervi i cucc, al remirà quij can, El domande perdon di sò peccaa, E intant el se invodè col cœur in man A la Beata Vergin de Tungri Che la fava miracol tucc i dì. XVI. Teodorigh, tutt vendetta e tutt furor, Ditt e fatt, con l’ajutt di camarada, El strappa giò dal lecc el Superior, E con la corda al coll intortiada, Presto el tacchenn su a on canchen del sommee E el Fraa porch el le tira per i pee. XVII. Quand l’han creduu mort strangoraa de bon, Come quij de la Vedra, el lassenn giò: Pœù col soghett al coll i trii birbon El destendenn in lecć; e el Fraa dopò, Pian pianio, smorzaa el lum, e ciavaa l’uss, El tornè in zella, come nient en fuss.
XVIII. El Camarer, fudessel pœù rimors, Fudessel per paura de la forca, Tolt su in cà per defesa on cagnasc cors E faa on fagott d’ona camisa sporca, Inscì al scur quella nocc el se avviè Per no tornà indree pù, fina a Tornè. XIX. La mattina dopò tutt a bon’ora Sona i campann de festa a la destesa. El Convent per legria l’è sott e sora: Ecco i Fraa con cocolla, e van in Gesa Per benedì con rito solennissem Quell ch’han creaa el dì innanz Reverendissem. XX. Ma speccia che te speccia el Padr’Abbaa Nessun la sa capì, mai nol compar. Ch’el fudess anmò in lecc indormentaa? Dis el Pader Vicari, no me par." E voltaa al Zellerari: Andemm on poo Nun duu a vedè se mai ghe doeur el coo.
XXI. Van al sò appartament... L’è sarraa sù; Picchen a l’antiport... no gh’è resposta: Cerchen el Camarer..... nol catten pù. Via, cossa serv? se trà giò l’uss de posta, Se va al sò lecc corrend a rompicoll, E el træeuven mort cont ona corda al coll. XXII. El Zellerari el resta lì in sul colp A quell spettacol, e al pover Vicari Ghe salta a on bott el tremer in di polp. Chi va, chi ven’, tutta la cà l’è a l’ari: Chè traa a terra el Pastor, dis la Scrittura, Se desperden i pegor adrittura. XXIII. Quest piang per gran dolor, quell se despera, El barbee el corr de sora, el corr de bass Con la lanzetta in man, per guardà in ciera Ai pù sbasii, per molà via solass. Don Sigismond mò in scambi e Don Faustin Cerchen confort sott a on vassell de vin.
XXIV. Se scrutinia intrattant chi possa vess De quella mort sacrilega l’autor. Ma cossa serv nè esamen nè prozess? L’è el Camarer, el dis franco el Prior, No gh’è da dubitann. Prœuva del sett Sta nocc quell boja l’ha menaa i polpett. XXV. Ma el Fraa negher, ficeu de Belzebù, Cont’ona petulanza de par sò: E mi sont de parer, el saltè sù, Che de sta mort infama no l’è nò Nessun de cà l’autor, nè molto manch On omm fedèl ch’el se tegneva al fianch. XXVI. " L’Abbaa lu istess l’è ben pù natural Che el se sia strangoraa cont i sœeu man: No intendi, me protesti, de dinn mal; Ma eel fors el prim, che per respett uman, Per passion, per pecondria, per trasport Cont on soghett el se sia daa la mort?
XXVII.
E l’è fors quest, o Reverendi Pader, On colp de Provvidenza del Signor, Perchè pœù infin, speggiandev in sto quader, Pensee a creav on ver superior " Che nol sia mammaluceh, nè on coo de legn, Nè on desperaa come Lademi indegn.
XXVIII. 'Ah! l’ha bell mascarass on ambizios, On impostor, on traditor crudel, Che elgest, cheicucc, chefinaeltondevos, E pù i paroll, ch’hin tossegaa de fel, A sò despecc, credimm, el fan vedè Fina ai orb nud e crud per quell che l’è. XXIX. A on parlà inscì sfacciaa de Teodorìgh, S’alze on sussor de fall stremì de bon, Talchè, salvand la panscia per i figh, El tœuss el duu de cop quell Fraa Neron. Tucc se guardenn in ciera, e el Zellerari Bougna, el diss, tegni d’oeucc sto temerari.
XXX. Ma el Sacrista l’è in truscia a preparà Parament, catafalch per la fonzion Che la mattina istessa s’ha de fà. E già sona de mort: luminazion, Pann negher, tocca d’or, tocca d’argent, E la Gesa l’è già piena de gent. XXXI. Lavaa e vestii el cadaver de l’Abbaa L’è là in stanza a speccià ch’el porten via; Ecco a duu a duu con la soa torcia i Fraa, E intonen Requiemm, e el corp s’invia. Se fè de tucci Clauster el travers, E chi porta la bara hin i Convers. XXXII. Rivaa in Gesa, e destès con polizia El mort ch’el par ch’el dorma, tant l’è bell, Part in cor, part di Fraa va in sacrestia; Di lin... di lin... sbattaggia el campanell: Ven fœura i Rivestii... Zeroforari, Cros... cott... Chi canta Messa l’è el Vicari.
XXXIII. Stava a fianch del cadaver on novizi De tredes ann, Don Peder Bellicu; E l’eva on angerin senza caprizi, E de sora maross on bell ficu: Sto car baciocch, del Mort bona mémoria L’eva Nevot, e ne fa fed l’istoria. XXXIV. Vegnuu el moment de la levazion, Belliceu giò per terra, e a quanta yos, Sbraggiand, piangend per sfogh del sò magon, El. dis de cœur: Dominè exaudi nos! El prega pas cont’ansia e cont’affann Per l’anema del Barba Don Giovann.
XXXV. Elpopoll’èlìimmobeladà atrà, E diremm a guardà quell che suzzed, Quand tutta on bott ( no gh’è da dubità D’on fatt miracolos che ognun le ved ) El mort el se desseda, el dery i œucc: Chi scappa, chi sgariss, chi stà in geneucc.
XXXVI. Pœù alzandes in -setton su la soa bara Via, Pedrin, fatt coragg, no te stremiss: Tò zio l’è viv, e in prœuva emmdefà agara A ringrazià tucc duu el Signor, el diss.. Deo gratias, el Novizi l’esclamè; " E al cor de slanz per cuntà el fatt l’andè. XXXVII. Sentend sta paccagnizza, a tutta prima Credenn i Regilios che el bon Novizi El dass volta, o el gh’avess on poo de rima, A segn che on certo Pader Don Fabrizi El diss inscì per rid: El mè ficeu, Speccee, che andaroo a tœuv el tettirou. XXXVIII. Ma el bisbilli ch’è in Gesa, e sbraggen tacc Ah! miracol! miracol! el trà locch I Pader che bescanten; e giò a mucc Ognidun dal sò stalli in mezz ai socch Di donnett, di tosann rompend la folla Hin già lì al catafalch i Fraa in cocolla.
XXXIX. Eli veden el mort ressussitaa Che no l’è pù settaa n’anch su l’assada, Ma del pè de la bara ingenuggiaa. Gh’hin tucc attorna. Lu el ghe dà on ’ oggiada. Nissun de remirall l’è mai sagoll: XL. E trovand che l’è lu, minga on fantasma, Ch’el fiada, ch’el se mauv, e che el respond, El strengen sú, che s’el pativa l’asma L’andava on’oltra vœulta a l’olter mond, E el porten in trionf tra tucci Fraa E el colloghen al stalli de l’Abbaa. XLI. Prima de tutt in ton solenn e allegher Se intone dai Corista el Tedeomm, E intant se strascie giò tucci pann negher; Peeù a soa Paternitaa de tucc in nomm El fè istanza el Prior perchè el cuntass Se l’eva mort comè el ressussitass.
XLII. E avii pù che reson, Lademi el diss, D’ess informaa de quell che m’è suzzess, E allora in aria de cuntà el s’è miss El bell esempi che descrivi adess. Teodorigh el fa l’oeucc del porscell mort,»>Oh che tolla! e nol vens nè ross, ne smort. XLIII. Possibel, me dirii, che on omm... che on fraa El possa arrivà al segn de no sentì, De no avè pù rimors di sò peccaa? Ma tant’è, i mee ficu, pur tropp l’è inscì; E se gh’arriva per malizia pura, Quand ostinaa in di vizi el cœur se indura. XLIV. Donca ( per no menavv per strasciaria " Chè l’è vora, me par, de streng i gropp, E vuj, no dubitee, che tocchem via Fin al fin de l’istoria de galopp ) L’Abbaa el cuntè a la longa el gran portent Che mi ve sbozzaroo suzzintament.
XLV. El cuntè che impiccaa ( nè el voeuss fà el nom Del traditor che l’eva lì- present ), Senza savè se in corp nè come o com,? Lu el s’era miss in strada, e in d’on moment, Tal che ghe pars d’ess trasportaa per ari, De Tungrì l’eva giont al Santuari. XLVI. Che là a l’altar de la Madonna istessa, Dopo ess staa on bell pezzett a ringrazialla, L’aveva celebraa la santa Messa, E lassaa in testimoni che no falla Del gran miracolon, quell soghett moll Che allora el se trovè d’avegh al coll. XLVII. I Fraa credenn, e chi no credarav On portent che se pò toccà coi man? Credenn senza gran meret, se dirav Come Tommas, quand, trii dì posdoman, Gesù Crist el ghe diss: Perchè hii veduu A la fin fin Tommas ayii creduu.
XLVIII. Vensen de fatt paricc quell’istess dì, Che attestenn come on Fraa de quell Convent L’eva staa al Santuari de Tungrì, L’aveva celebraa devotament, E con stupor de tucc sui tavolett, In segn de grazia, taccaa su on soghett.. XLIX. No l’ha fornii el sant’omm de cuntà el fatt Che a gara tucc vosenn: Viva Maria!... L’eva mort, l’eva stinch, e tutta on tratt L’è tornaa in vita. Ah chi no fa legria, Dis el Pader Maester di Novizi, L’è indegn de stà coi anger in st Ospizi! L. Se porta i parament pù sentuos, E el se vestiss in gran pontifical: Ecco Lademi cont anell e cros, E in coo la mitria, e in pugn el pastoral. Orghen... incens... e con solennitaa Se passa a l’att de benedill Abbaa.
LI. Verament su l’andana del Cronista Mi aveva usaa del termen consacrall; Ma el sarà fors on gamber del copista, De l’Autor nò, chè no l’è minga on ciall, E in verbo de Vailaa, che l’è monatt, (1) Col termen benedill hoo faa baratt. LII. Sont sul tirà i redinn, che l’è pœù giust, Car bagaj, de lassavv in libertaa, E persúas che abbiee sentii con gust L’esempi strepitos che hoo menzonaa, Pensi a metten insemma ona missœulta Da cuntavy da chì innanz on poo a la vœulta.
LIII. Ma coss’è sto besbilli, sto sossur, Sto sbattiment de man? Via, v’hoo capii; E vorrissev savè se quell cœur dur, Quell can de Teodorigh el s’è pentii Ose, come suzzed ai assassin, L’ha faa fors anca lu la mala fin. LIV.
Ma tant’è e basta regordavv, fioeuj,: Di sentenz che no falla: per esempi: Che quell che se somenna, se regœuj; Che Dio fa guerra ai sanguinari, ai empi, E che sovenz, chi de cortell feriss Per giusta pena de cortell periss. LV. Già savii el fatt de Mardocchee e de Aman, E come quella forca che costù Per strangorà el bon omm cont i sœeu man L’aveva alzaa, l’ha pœù servii per lu; E vedii, senza sforz de fantasia, Che anch el Fraa el l’ha fornida in Piccardia.
LVI. E el le conferma de l’Istoria el test, Leggendes ciar e tond che Teodorìgh, Sott ai Nodar, el confessè ben prest El sò misfatt, e che el subi el castigh D’ess in pocch dì coi duu sicari indegn Per man de boja taccaa su ai trii legn. LVII. Che pœù el se sia pentii di sœu delitt, Che l’abba faa la mort del bon ladron, Pò dass: sarà ma no trovandel scritt, Bagaj, lassee ch’el diga, hoo tropp reson De dubitann: chè cont on cœur de sass L’è on cas mezz impossibel de salyass. LVIII. L’Abbaa Lademi dopo dodes dì, De Fraa devòt in grossa compagnia, Scalz pussee d’on scalzett l’andè a Tungri A ringrazià la Vergina Maria: Là el se fermè quaj dì, là el predichè Sira e mattina, e quanto ben nol fè?
LIV. Tornaa a Cisoni ( e l’eya quest el nomm Del sò Monesteron ), per trentun ann El governè quell’Abbazia el sant’omm, Che no ghe fu nè raccol, nè malann: Poeù el rinunzi la mitria, e tucc i vot In pè del Barba voeussen el Nevot. LX. Sollevaà da quell pes che tanci ambissen, Caregh d’ann, pien de meret, persuas Che tucci glori de sto mond sparissen, Per dass pussee al fervor, per morì in pas, L’ottens de retirass comè ou Remita A Tungri fin al fin de la soa vita. LXI. De la Madonna dedicaa al servizi, Promovend el sò cult sett’ann anmò El tirè innanz in quell devot Ospizi, D’onde quell’alma grande al Ciel volò, Dirav el Fiorentin: Tandouggia el dis: E mort l’andè de slanz in Paradis.
LXII. L’Istoria la descriv el funeral Che la segonda voeulta se ghe fè, E parland de la pompa sepolcral, La dis che el sò deposet l’è dal pè Del Santuari, e che l’han miss là sott Ne l’ann milla dusent e cinquantott. LXIII. Chi forniss el mè Autor, e ve foo scusa Se non hoo tajaa su prima d’adess: No foo moralitaa, come pur s’usa Sul fin: chè dent per dent gh’hin anca spess. La v’abba in guardia, e vost’esempi sia La Santissima Vergina Maria.